Rie Falkenberg Mortensen - menageRie
Til enhver der tiltrækkes.
Kik ind i menageRie, indsug den eksotiske stemning af sanselige materialer, fremmede lande, leg, eventyr og eksperimenter, lad dig fornøje over postkortene med animal - blue og lad dig forundre over the teabag – cards og the camel - kitsch - card – collection.
Besøg menageRie
Værkstedsbesøg for grupper og kunstforeninger:
Velankommet i menageRies eksotiske stemning bliver I budt på varm kaffe, te og nysmurte håndmadder.
Aftenens forløb vil jeg beskrive med et citat fra magisterforeningens kunstforening:
Alle mødte glade og forventningsfulde. Hvad skulle vi mon opleve? Det første indtryk var, at vi var havnet i Aladdins hule. Der var en million ting at se på og røre ved. Videre gik det til en fantastisk rejse til inspirationens verden. Vi fik indblik i, hvordan ting fra naturen, kunne udvikle sig til det skønneste stof, og hvordan dyremotiver fra Zoo og helleristninger forvandlede sig til mønstre.
Således inspireret skulle vi selv fremstille papir. Man må sige at inspirationen næsten tog overhånd. Der var ikke grænser for, hvad der blev lagt ind i et lille stykke papir.
Derfor vil vi alle sige tusinde tak for en rigtig god aften.
Et besøg varer 3 timer.
Det koster 1800 kr. inkl. kaffe, te og håndmadder.
Op til 15 deltagere; ved ønske om flere deltagere ring og hør nærmere på tlf. 43643674
Min egen beskrivelse af et besøg:
En ganske særlig oplevelse
Besøg papirmagerværkstedet menageRie.
På et værkstedsbesøg vil I få indblik i mine spændende arbejdsprocesser.
Materialemæssigt er mine udgangspunkter
ofte smukke ting, jeg har fundet, suppleret med håndlavet papir, plantematerialer, sten, skaller, rustent jern og glas kombineret med pastelpenne, oliekridt og akvarel og udformet som billedkollager og miniskulpturer.
Indholdsmæssigt har jeg udgangspunkt i genoplevelsen af gamle kendinge fra min barndom, nuværende glæder og sorger, det friske pust fra tegninger af dyr og tegninger på ferier, ofte tilføjet et eksotisk indslag, jeg har suget til mig på rejser.
Samlet giver det et meget personligt udtryk, lige fra hjertet og vækker stor glæde ved sin umiddelbare humor og sanselighed.
I vil også stifte bekendtskab med Animalbluekortene, Teposekortene o g ”The – Camel – Kitch – Card - Collection”.
Animalminiskulpturerne og Animalminitrofæerne, og hvad der på pågældende tidspunkt vil være af overraskelser.
I vil se, hvordan man laver papir, og I vil selv komme til at lave papir.
Derudover har værkstedet åbent for uforpligtende besøg efter aftale.
papirmagerværksted
Kanalens kvt. 38
Se billeder fra arbejdet med paperwork